1. **1. melléklet…..Község Önkormányzata Képviselő - testületének …/2017. (…) határozatához**

1. A Társulási Megállapodás 9. pontja helyébe a következő rendelkezés lép:

„

9. A Társulás által biztosított szolgáltatások:

9.1. A Társulás biztosítja a fenntartásában működő Veszprémi Kistérség Többcélú Társulása Egyesített Szociális Intézmény keretein belül:

a) az étkeztetés szociális alapszolgáltatást Barnag, Bánd, Eplény, Hajmáskér, Herend, Hidegkút, Márkó, Mencshely, Nagyvázsony, Nemesvámos, Pula, Sóly, Szentgál, Tótvázsony, Veszprém, Veszprémfajsz és Vöröstó közigazgatási területén,

b) a házi segítségnyújtás szociális alapszolgáltatást Barnag, Bánd, Eplény, Hajmáskér, Herend, Hidegkút, Márkó, Mencshely, Nagyvázsony, Nemesvámos, Pula, Sóly, Szentgál, Tótvázsony, Veszprém, Veszprémfajsz és Vöröstó közigazgatási területén,

c) az idősek nappali ellátása szociális alapszolgáltatást: Herend, Veszprém, közigazgatási területén,

d) az időskorúak gondozóháza, átmeneti ellátást nyújtó szakosított ellátást a társulásban résztvevő tagok közigazgatási területén, kivéve Hárskút települést,

e) az idősek otthona, ápolást, gondozást nyújtó szakosított ellátást a társulásban résztvevő tagok közigazgatási területén, kivéve Hárskút települést. „

Barnag, 2017 ………………

Bánd, 2017. ………………

Eplény, 2017. ………………

Hajmáskér, 2017. ………………

Hárskút, 2017. ………………

Herend, 2017. ………………

Hidegkút, 2017. ………………

Márkó, 2017. ………………

Mencshely, 2017. ………………

Nagyvázsony, 2017. ………………

Nemesvámos, 2017. ………………

Pula, 2017. ………………

Sóly, 2017. ………………

Szentgál, 2017. ………………

Tótvázsony, 2017. ………………

Veszprém, 2017. ………………

Veszprémfajsz , 2017. ………………

Vilonya, 2017……………………..

Vöröstó, 2017………………………..

**Záradék**

A Veszprémi Kistérség Többcélú Társulása Társulási Megállapodásának módosítását a fenntartó önkormányzatok képviselő-testületei a törzskönyvi nyilvántartásba történő bejegyzési hatállyal fentiek szerinti testületi ülésükön az alábbi számú határozatukkal hagyták jóvá.

**Önkormányzat neve:** **határozata:** **polgármester neve, aláírása:**

**Veszprémi Kistérség Többcélú Társulásának**

**Társulási Megállapodása a módosításokkal egységes szerkezetben**

A Társulási Megállapodás 4. pontjában felsorolt települési önkormányzatok Magyarország helyi önkormányzatairól szóló 2011.évi CLXXXIX törvény 88.§ (1) bekezdésében kapott felhatalmazás alapján abból a célból, hogy a társult települések lakói az önkormányzati közszolgáltatásokhoz minél teljesebb körben jussanak hozzá, testületeik döntése alapján Társulási Megállapodást kötnek.

1. A Társulás neve: Veszprémi Kistérség Többcélú Társulása

2 A Veszprémi Kistérség Többcélú Társulása (továbbiakban: Társulás) székhelye: Veszprém, Óváros tér 9.

### 3. A Társulás jogelődje a Veszprémi Kistérség Területfejlesztési Társulása.

4. A Társulás tagjainak neve, székhelye, képviselője:

Barnag Község Önkormányzata 8291 Barnag, Fő u.33., Horváth Zoltán polgármester,

Bánd Község Önkormányzata 8443 Bánd, Petőfi u. 60., Steigervald Zsolt polgármester,

Eplény Községi Önkormányzat 8413 Eplény, Veszprémi u. 64., Fiskál János polgármester,

Hajmáskér Község Önkormányzata 8192 Hajmáskér, Kossuth u. 31., Köbli Miklós polgármester

Hárskút Község Önkormányzata 8442 Hárskút, Fő u.10., Tábori Ferenc polgármester,

Herend Város Önkormányzata 8440 Herend, Kossuth u.97., Jánszky Lajos László polgármester,

Hidegkút Község Önkormányzata 8247 Hidegkút, Fő u.67., Dr. Kriszt András polgármester,

Márkó Község Önkormányzata 8441 Márkó, Padányi Bíró M. tér 5., Hartmann Antal polgármester,

Mencshely Község Önkormányzata 8271 Mencshely, Fő u.21., Rauch Csaba polgármester,

Nagyvázsony Község Önkormányzata 8291 Nagyvázsony, Kinizsi u. 96., Fábry Szabolcs János polgármester,

Nemesvámos Község Önkormányzata 8248 Nemesvámos, Fészek u.7., Sövényházi Balázs polgármester,

Pula Község Önkormányzata 8291 Pula, Fő u.32., Szenger István Bálint polgármester,

Sóly Község Önkormányzata 8193 Sóly, Kossuth L. u. 57., Kaptur József polgármester,

Szentgál Község Önkormányzata 8444 Szentgál, Fő u. 11., Istvánfalvi Sándor polgármester,

Tótvázsony Község Önkormányzata 8246 Tótvázsony, Magyar u. 101., Sipos Ferenc polgármester,

Veszprém Megyei Jogú Város Önkormányzata 8200 Veszprém, Óváros tér 9., Porga Gyula polgármester,

Veszprémfajsz Község Önkormányzata 8248 Veszprémfajsz, Fő u.57., Fertig József polgármester,

Vilonya Község Önkormányzata 8194 Vilonya, Kossuth u. 18., Fésüs Sándor polgármester,

Vöröstó Község Önkormányzata 8291 Vöröstó, Fő u.58., Rákos Margit polgármester.

5. A társulás tagjainak lakosságszámát a Társulási Megállapodás 1. melléklete, a társulási tagnyilvántartás tartalmazza.

6. A társulás által ellátott feladat-és hatáskörök felsorolása Magyarország helyi önkormányzatairól szóló törvényben meghatározottak szerint:

6.1. Szociális, gyermekjóléti szolgáltatások, ellátások,

6.2. Egészségügyi alapellátás, az egészséges életmód segítését célzó szolgáltatások.

7. A Társulás alaptevékenységét a kormányzati funkciók szerint a megállapodás 2. melléklete tartalmazza:

8. A Társulás vállalkozási tevékenységet nem folytat.

9. A Társulás által biztosított szolgáltatások:

9.1. A Társulás biztosítja a fenntartásában működő Veszprémi Kistérség Többcélú Társulása Egyesített Szociális Intézmény keretein belül:

a) az étkeztetés szociális alapszolgáltatást Barnag, Bánd, Eplény, Hajmáskér, Herend, Hidegkút, Márkó, Mencshely, Nagyvázsony, Nemesvámos, Pula, Sóly, Szentgál, Tótvázsony, Veszprém, Veszprémfajsz és Vöröstó közigazgatási területén,

b) a házi segítségnyújtás szociális alapszolgáltatást Barnag, Bánd, Eplény, Hajmáskér, Herend, Hidegkút, Márkó, Mencshely, Nagyvázsony, Nemesvámos, Pula, Sóly, Szentgál, Tótvázsony, Veszprém, Veszprémfajsz és Vöröstó közigazgatási területén,

c) az idősek nappali ellátása szociális alapszolgáltatást: Herend, Veszprém, közigazgatási területén,

d) az időskorúak gondozóháza, átmeneti ellátást nyújtó szakosított ellátást a társulásban résztvevő tagok közigazgatási területén, kivéve Hárskút települést,

e) az idősek otthona, ápolást, gondozást nyújtó szakosított ellátást a társulásban résztvevő tagok közigazgatási területén, kivéve Hárskút települést.

9.2. Állami feladatellátás körében a Veszprémi Kistérség Többcélú Társulása Egyesített Szociális Intézmény feladat-ellátási szerződés alapján biztosítja a jelzőrendszeres házi segítségnyújtás alapszolgáltatást Veszprém közigazgatási területén.

10. A Társulás keretein belül a társulás tagja: Veszprém Megyei Jogú Város Önkormányzata a fenntartásában működő Göllesz Viktor Fogyatékosok Nappali Intézménye és Gondozóháza költségvetési szerv által a felnőtt értelmi fogyatékosok nappali ellátását biztosítja Bánd, Hajmáskér, Hárskút, Herend, Hidegkút, Márkó, Nemesvámos, Sóly, Szentgál Tótvázsony, Veszprémfajsz települések közigazgatási területén élő lakosokra kiterjedően.

11. A Társulás keretein belül a társulás tagja: Veszprém Megyei Jogú Város Önkormányzata a fenntartásában működő Egészségügyi Alapellátási Intézmény költségvetési szerv által biztosítja:

a) a sürgősségi egészségügyi alapellátást (központi háziorvosi ügyeletet) Eplény közigazgatási területén,

b) a védőnői szolgálatot Eplény közigazgatási területén.

12.1. A Társulás döntéshozó szerve a Társulási Tanács. A Társulási Tanács tagjai a társult tagok polgármesterei. A tagot a Társulási Tanács ülésén a polgármester által meghatalmazott személy képviselheti. A meghatalmazás érvényességéhez a képviselő-testület hozzájárulása szükséges.

12.2. A Társulási Tanács ülését össze kell hívni:

# a) szükség szerint, de évente legalább hat alkalommal,

# b) a Társulási Megállapodásban, vagy a Társulási Tanács által meghatározott esetben,

# c) a Társulás Tagjai egynegyedének - napirendet tartalmazó - indítványára, annak kézhezvételétől számított tizenöt napon belül,

# d) Magyarország helyi önkormányzatairól szóló törvényben meghatározott esetben a kormányhivatal vezetőjének indítványára, a törvényben meghatározott módon

12.3. A Társulási Tanács összehívására Magyarország helyi önkormányzatairól szóló törvény rendelkezése az irányadó, az ülés előkészítésére, az előterjesztések tartalmi és formai elemeinek meghatározására vonatkozó rendelkezéseket a Társulás Szervezeti és Működési Szabályzata tartalmazza.

12.4. A Társulási Tanács üléseit az elnök, távolléte esetén elnökhelyettes vezeti. Együttes akadályoztatásuk esetére Magyarország helyi önkormányzatairól szóló törvény rendelkezése az irányadó.

12.5. A Társulási Tanács alakuló ülését a székhelytelepülés polgármestere hívja össze. Az alakuló ülésre előterjesztést kell benyújtani az elnök megválasztására vonatkozóan. Az alakuló ülésen, vagy azt követő ülésen kerül sor a Szervezeti és Működési Szabályzat elfogadására.

13. A Társulási Tanács elnökét, és elnökhelyettesét a Társulási Tanács saját tagjai sorából, az önkormányzati választási ciklus idejére választja meg. Az elnök személyére a Tanács tagja tehet javaslatot. A javaslatot meg kell küldeni a Társulás székhelye szerint önkormányzat polgármesterének, aki gondoskodik az alakuló ülésre az előterjesztés elkészítéséről.

14. Az Elnök képviseli a Társulást. Távolléte, vagy akadályoztatása esetén a Társulás képviseletét elnökhelyettes látja el.

15. A Társulási Tanács az önkormányzati választási ciklus idejére a saját tagjai sorából elnökhelyettest választ, elnökhelyetteseket választhat Az elnökhelyettes személyére a Társulás elnöke tesz javaslatot.

16. A Társulási Tanács tagjait megillető szavazatok száma: településenként egy szavazat. A Társulási Tanács ülése akkor határozatképes, ha az ülésen Veszprémmel együtt legalább tíz tag képviselője jelen van.

16.1. Az egyszerű többséget igénylő döntés meghozatalához Veszprémmel együtt legalább hat tag szavazat szükséges Ha a Társulási Tanács ülésén több,mint tizenegy tag képviselője van jelen, az egyszerű többséget igénylő döntés meghozatalára Magyarország helyi önkormányzatairól szóló törvény rendelkezése az irányadó azzal, hogy Veszprém egyetértő szavazatára mindenképpen szükség van.

16.2. A minősített többséget igénylő döntés meghozatalához Veszprémmel együtt legalább tizenegy tag egyetértő szavazata szükséges.

17. Minősített többség szükséges:

a) azokban az esetekben, amikor Magyarország helyi önkormányzatairól szóló törvény szerint a képviselő testület döntését minősített többséggel hozza meg,

b) a költségvetésről szóló döntéshez,

c) pénzügyi hozzájárulást igénylő pályázat benyújtásához, az ahhoz szükséges tagi hozzájárulás meghatározásához,

d) a társulás által fenntartott költségvetési szerv működtetéséhez történő intézményi hozzájárulás meghatározásához,

e) fegyelmi eljárás megindítása, fegyelmi büntetés kiszabása esetén,

f) normatív határozat elfogadásához,

g) adósságrendezési eljárás megindításához,

h) a megállapodásban meghatározott kérdésekben.

18. A Társulás által fenntartott költségvetési szerv neve: Veszprémi Kistérség Többcélú Társulása Egyesített Szociális Intézménye

19. A Társulás által alapított, vagy megállapodás alapján irányítása alá tartozó költségvetési szerv irányítására az államháztartásról szóló 2011. évi CXCV. törvény rendelkezései az irányadóak.

20. Új költségvetési szerv alapítása esetén a Társulási Tanácsnak az alapító okirat kiadásáról, tartalmának megállapításáról szóló határozata érvényességéhez a Társulás tagjai képviselő-testületeinek minősített többséggel hozott döntése szükséges.

21. A 19. pont szerinti költségvetési szerv megszüntetése esetén a Társulási Tanácsnak a megszüntető okirat kiadásáról, tartalmának megállapításáról szóló határozata érvényességéhez a Társulás tagjai képviselő-testületeinek minősített többséggel hozott döntése szükséges.

22. A 19. pont szerinti költségvetési szerv alapító okiratának módosításáról szóló társulási tanácsi határozat érvényességéhez a Társulás tagjai képviselő-testületeinek minősített többséggel hozott döntése szükséges, ha a módosítás a költségvetési szerv székhelyére, közfeladatára, működési körére irányul.

23.1. A társulás fenntartása, működtetése érdekében 2013. évben a tagok pénzügy hozzájárulás teljesítésére nem kötelesek

23.2. Amennyiben a társulás fenntartása, működtetése érdekében szükséges a tagok hozzájárulása, a tagok a Többcélú Társulás működési költségeihez, valamint a megállapodásban meghatározott, valamennyi tag számára ellátott feladat ellátásának költségeihez az önkormányzati folyó évi költségvetési éve tervezésében szereplő népességszám után számított lakosságszámuk arányában járulnak hozzá.

23.3. A működés és a feladatellátás költségeit, a pénzügyi hozzájárulás összegét a Társulási Tanács állapítja meg.

23.4. A pénzügyi hozzájárulás befizetésének teljesítése költségvetési évenként két részletben történik: az első részlet március 30. napjáig, a második részlet szeptember 30. napjáig esedékes.

23.5. A befizetés átutalással történik a Többcélú Társulás számlájára.

23.6. Dönthet a Társulási Tanács pótbefizetésről is. A döntéshez minősített többség szükséges.

24.1. A 18. pont szerinti költségvetési szerv működtetésének, üzemeltetésének, az általa ellátott közfeladatok biztosításának forrása a feladatellátásra a központi költségvetéséről szóló törvényben meghatározott normatíva, feladatfinanszírozásra átadott összeg, az ellátott által fizetett személyi térítési díj, és a feladatellátást igénybe vevő tag részéről fizetendő, a személyi térítési díj és intézményi térítési díj közötti különbözet.

24.2. A tag részéről a 24.1. pont szerint fizetendő intézményi hozzájárulást az érintett tag a költségvetési szerv adatközlése és értesítése alapján fizeti meg.

24.3. Az intézményi hozzájárulást a Társulás tagjai az éves költségvetésükben biztosítják. Az intézményi hozzájárulás átutalására a tárgyév első negyedévében egy összegben, azt követően havonta kerül sor.

24.4. Dönthet a Társulási Tanács a költségvetési szerv működtetése érdekében pótbefizetésről is. A döntéshez minősített többség szükséges.

25.1. A Társulás működésének és gazdálkodásának ellenőrzését a Pénzügyi Bizottság végzi.

25.2. Figyelemmel kíséri a bevételek alakulását, vagyonváltozás alakulását, értékét, ellenőrzi a költségvetési szervnél a bizonylati fegyelem, bizonylati rend megtartását

25.3. Ellenőrzési tevékenysége ellátása során szerzett tapasztalatairól évente legalább kétszer: az éves zárszámadás, és a féléves beszámoló tárgyalásakor tájékoztatja a Társulási Tanácsot.

26. A Társulás működéséről évente egy alkalommal beszámol a tag képviselő-testülete előtt. A beszámoló benyújtására a Társulási Tanács elnöke jogosult a zárszámadás elfogadását követően. A beszámoló magában foglalja a Társulás által fenntartott költségvetési szerv beszámolóját is.

27.1. A Társulás tagjai kötelezettséget vállalnak arra, hogy pénzforgalmi szolgáltatójuk felé azonnali beszedési megbízás- inkasszó-teljesítésére felhatalmazást adnak arra az esetre, ha a társulás fenntartásával, működtetésével, vagy a társulási fenntartású költségvetési szerv működtetésével, a közfeladat ellátásával kapcsolatos fizetési kötelezettségüknek írásbeli felszólítás ellenére nem tesznek eleget.

27.2. Abban az esetben, ha a Társulás tagja fizetési kötelezettségét nem teljesíti a Megállapodásban,fizetési adatközlésben- értesítésben meghatározott határidőre, a Társulási Tanács elnöke a határidő lejártát követő 15 napon belül írásban - 8 napos fizetési határidővel - felszólítja a teljesítésre.

27.3. Abban az esetben, ha a Társulás tagja a felszólításban kitűzött határidőig sem teljesíti fizetési kötelezettségét, a Társulási Tanács elnöke azonnali beszedési megbízást – inkasszót – nyújt be a követelésre.

28.1. Ha az azonnali beszedési megbízás- inkasszó-nem volt sikeres, és a tag Társulással szemben fennálló tartozása már legalább 60 napja lejárt, vele szemben adósságrendezési eljárás kezdeményezhető.

28.2. Az adósságrendezési eljárás kezdeményezéséről a Társulási Tanács minősített többséggel dönt.

29.1. A Társulás vagyona:

1. feladatellátáshoz a társult tag által a Társulás rendelkezésére bocsátott vagyontárgy,
2. más forrásból a Társulás rendelkezésére bocsátott vagyontárgy,
3. közös beruházások, fejlesztések révén létrejövő vagyontárgy, vagyonszaporulat, mely a társulás tulajdonát képezi,
4. pályázati úton megszerzett vagyontárgy, mely a társulás tulajdonát képezi,
5. a Társulás döntésével szerzett vagyontárgy,
6. a Társulás tevékenysége révén keletkezett vagyontárgy.

29.2. A Társulás vagyonát a Társulás által meghatározott, társulási tanácsi határozatban rögzített céltól eltérően használni, hasznosítani nem lehet.

29.3. A kistérségi feladatellátás érdekében pályázati forrásból létrehozott vagyon – az aktiválást követően – ingatlanvagyon esetében tíz évig, más vagyon esetében öt évig nem idegeníthető el, kivéve, ha

a) az elidegenítést műszaki vagy a feladatellátással kapcsolatos okok teszik szükségessé és az abból származó ellenértéket a Társulás ugyanazon közszolgáltatás ellátásának fejlesztési szükségleteire fordítja, melyhez az elidegenítést megelőzően az értékesített vagyon kapcsolódott, vagy

b) az adott közszolgáltatás társulás általi ellátásának megszűnése esetén, amennyiben a támogatással létrehozott vagyon a közszolgáltatási feladatot a továbbiakban ellátó társult tag tulajdonába kerül.

29.4. A társulási tulajdonnal való rendelkezési jogot a Társulási Tanács gyakorolja. A társulás tulajdonát képező vagyontárgy elidegenítéséhez a Társulási Tanács minősített többségű döntése szükséges.

29.5. Ha annak a közfeladatnak az ellátásáról, amelyre tekintettel a tag a vagyontárgyat a Társulás rendelkezésére bocsátotta, már nem a Társulás gondoskodik, a vagyontárgyat a tulajdonos tag birtokába kell adni.

29.6. Ha a társulás tulajdonában lévő vagyontárgy, vagy annak egy része a Társulási Megállapodásban rögzített közfeladat ellátásához már nem szükséges, a Társulási Tanács dönthet arról, hogy a vagyontárgyat hasznosítani kell. A hasznosítási eljárás lefolytatására, és a szerződés megkötésére a Társulási Tanács elnöke jogosult. A jogügyletről a Társulási Tanács következő ülésén tájékoztatást ad.

29.7. A társulás megszűnése esetére a tag által rendelkezésre bocsátott társulási vagyontárgy kiadására Magyarország helyi önkormányzatairól szóló törvényrendelkezése az irányadó.

29.8. A társulásból történő kiválás, kizárás esetén a kivált, kizárt tag tulajdonában lévő vagyontárgy visszaadásának időpontját, és a használati díjat Magyarország helyi önkormányzatairól szóló törvény rendelkezése figyelembe vételével a Társulási Tanács minősített többségű döntésével határozza meg.

29.9. A 29.1. pontban meghatározott vagyontárgyakat érintően a Társulási Tanács elnöke jogosult megkötni a vagyontárgyak üzemeltetésével, fenntartásával, állagmegóvásával kapcsolatos, értékének megőrzésére irányuló szerződéseket, az értéknövelő beruházás elhatározásához a Társulási Tanács döntése szükséges.

30.1. Amennyiben a Társulás részben központi alapból vagy forrásból megvalósuló közös beruházásban vesz részt, a kiválás a Társulásból kiváló tagot nem jogosítja fel arra, hogy a társulási tanácsi döntéssel megvalósuló beruházáshoz a társulási tanácsi határozatában rögzített önkormányzati támogatást ne fizesse meg.

30.2. A kiváló és kizárt tagot megilleti az általa teljesített hozzájárulásoknak és az alaptőke elhelyezési pénzpiaci műveletekből származó bevételeinek a társulási célú végleges juttatásokkal csökkentett összege. Végleges juttatásnak minősül: a Társulási Tanács döntése alapján valamennyi tag közös céljait szolgáló kiadások, így különösen. közös tervek készítésének költségei, közös kiadványok költsége, kifizetett megbízási díj.,vagy az erre tekintettel fizetett tagi hozzájárulás.

30.3. A Társulás megszűnése esetén a kötelezettségek kiegyenlítése után megmaradó vagyont a tagok a társulás fennállása alatt teljesített hozzájárulásaik arányában a végleges juttatások arányos részének, valamint a tag részéről meg nem fizetett végleges juttatások figyelembe vételével osztják fel.

30.4. A Társulás megszűnése esetén a Társulás tagjai a Társulás közös tulajdonát vagyonfelosztási szerződésben osztják fel, melyben:

a) meg kell határozni a teljes értéken belül az összes saját forrást

b) vizsgálni kell a Társulás tagjai saját vagyoni hozzájárulásának mértékét a vagyonszaporulat létrejöttéhez.

30.5. A tagot megillető tulajdoni részesedés megállapítása a vagyonfelosztási szerződésben a 30.3, és a 30.4. a)-b)pont alapján történik.

30.6. A Társulás megszűnésekor a tag által rendelkezésre bocsátott vagyontárgy visszaadása és a közös tulajdon megszűntetése nem történhet olyan módon, hogy az a közfeladatok, és a közszolgáltatások ellátását veszélyeztesse.

30.7. A közös tulajdon megszűntetése és az ebből származó vagyoni igények kielégítése során, ezért a volt társult tagok olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a célvagyon a közfeladat ellátását biztosítja.

30.8. A vagyonfelosztás és a közös tulajdont érintő elszámolás elfogadásáig a közfeladatok ellátása érdekében a volt társult tagok biztosítják a feladatot ellátó és átvállaló természetes személy, jogi személy, jogi személyiséggel nem rendelkező szervezet használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg, azzal, hogy öt év elteltével a tulajdonos jogosult egyoldalúan felmondani a bérleti, vagy haszonkölcsön szerződést.

31. A társulási fenntartású költségvetési szerv által ellátott közszolgáltatásokat érintően a társult tagok megállapodnak abban, hogy a személyes gondoskodást nyújtó ellátásokról a székhelytelepülés önkormányzata alkot önkormányzati rendeletet.

32. Az egyik társult tag részérő saját költségvetési szerve által másik tag részére nyújtott közszolgáltatás feltételeit az érintett tagok külön megállapodásban rendezik, mely megállapodást évente legkésőbb április 30-ig felülvizsgálják. A megállapodást rendes felmondással felmondani hat hónappal korábban a költségvetési év végére lehet.

33. A társulási fenntartású költségvetési szerv által nyújtott közszolgáltatást igénybe venni, ha a társult tag korábban arra nem tartott igényt, csak akkor lehet, ha a működési engedély módosításával összefüggő személyi, tárgyi feltételek megteremtése a feladatellátásban már résztvevő tagok részére többletkötelezettséggel sem az egyszeri, sem a rendszeres kiadásokat érintően nem jár, vagy a feladatellátást igénylő tag a többletköltségek finanszírozást átvállalja.

34. A társulási fenntartású költségvetési szerv által nyújtott közszolgáltatás biztosítását felmondani 90 nap felmondási idővel a költségvetési év végére lehet.

35. A Társulási Megállapodás módosítását a Társulási Tanácsnál.- minősített többséggel hozott döntésével - a tag is kezdeményezheti. A Társulási Megállapodás módosítását indítványozó társulási tanácsi határozatot a Társulás elnöke megküldi a tagoknak döntéshozatal céljából.

36. A Társulás tagjának kizárására akkor kerülhet sor, ha felróható magatartásával veszélyezteti a társulás céljainak megvalósítását, így különösen, ha a társulás fenntartásával, a társulási fenntartású költségvetési szerv működőképességének biztosításával kapcsolatos fizetési kötelezettségének felróható módon nem tesz eleget, vagy képviselője legalább hat hónapon keresztül nem vesz részt a Társulási Tanács ülésén.

37. A társulásból kiválni Magyarország helyi önkormányzatairól szóló törvény rendelkezéseinek figyelembe vételével, általában a naptári év utolsó napjával lehet, kivéve, ha a kiválást kezdeményező tag elfogadja, hogy a kiváló tagot megillető vagyontárgyról, vagyoni részesedésről szóló döntés, a kiválás időpontjától függően, az éves zárszámadással, vagy a féléves beszámolóval egyidőben történik.

38. A társuló önkormányzatok kölcsönösen rögzítik, hogy e megállapodásból eredő vitás kérdéseket elsődlegesen tárgyalásos úton, egyeztetéssel kívánják rendezni.

39. A Társulás munkaszervezeti feladatait Veszprém Megyei Jogú Város Polgármesteri Hivatala látja el.

Barnag, 2017. …………….

Bánd, 2017. …………………

Eplény, 2017. ……………….

Hajmáskér, 2017. ……………

Hárskút, 2017. ……………….

Herend, 2017. ………………..

Hidegkút, 2017. ………………

Márkó, 2017. …………………

Mencshely, 2017. ……………..

Nagyvázsony, 2017. …………….

Nemesvámos, 2017. ……………….

Pula, 2017. …………………….

Sóly, 2017. ……………………

Szentgál, 2017. …………………

Tótvázsony, 2017. ………………….

Veszprém, 2017. …………………..

Veszprémfajsz, 2017. ………………..

Vilonya, 2017. …………………….

Vöröstó, 2017. …………………….

**Záradék**

A Veszprémi Kistérség Többcélú Társulása Társulási Tanács …/2017.(….) határozat értelmében Társulási Megállapodásának módosítását a fenntartó önkormányzatok képviselő-testületei a törzskönyvi nyilvántartásba történő bejegyzési hatállyal fentiek szerinti testületi ülésükön az alábbi számú határozatukkal hagyták jóvá.

Önkormányzat neve határozata polgármester neve, aláírása

**1. melléklet**

**A TÁRSULÁS TAGNYILVÁNTARTÁSA**

|  |  |  |  |  |
| --- | --- | --- | --- | --- |
| **Sorszám** | **Tag neve, székhelye:** | **lakosságszáma[[1]](#footnote-1)\*** | **Belépés**  **időpontja** | **A Társulási**  **Tanácsban**  **képviseli**  **(polgármester)** |
| 1. | Barnag Község Önkormányzata 8291 Barnag, Fő u.33. | 151 | 2005.05.05. | Horváth Zoltán |
| 2. | Bánd Község Önkormányzata  8443 Bánd, Petőfi u. 60. | 703 | 2005.05.05. | Steigervald Zsolt |
| 3. | Eplény Községi Önkormányzat  8413 Eplény, Veszprémi u. 64. | 524 | 2013.01.01. | Fiskál János |
| 4. | Hajmáskér Község Önkormányzata  8192 Hajmáskér, Kossuth u. 31. | 3086 | 2005.05.05. | Köbli Miklós |
| 5. | Hárskút Község Önkormányzata 8442 Hárskút, Fő u.10. | 661 | 2005.05.05. | Tábori Ferenc |
| 6. | Herend Város Önkormányzata  8440 Herend, Kossuth u.97. | 3493 | 2005.05.05. | Jánszky Lajos László |
| 7. | Hidegkút Község Önkormányzata  8247 Hidegkút, Fő u.67. | 454 | 2005.05.05. | Dr. Kriszt András |
| 8. | Márkó Község Önkormányzata  8441 Márkó,  Padányi Bíró M. tér 5. | 1351 | 2005.05.05. | Hartmann Antal |
| 9. | Mencshely Község Önkormányzata  8271 Mencshely, Fő u.21. | 253 | 2005.05.05. | Rauch Csaba |
| 10. | Nagyvázsony Község Önkormányzata  8291 Nagyvázsony, Kinizsi u. 96. | 1774 | 2005.05.05. | Fábry Szabolcs János |
| 11. | Nemesvámos Község Önkormányzata  8248 Nemesvámos, Fészek u.7. | 2814 | 2005.05.05. | Sövényházi Balázs |
| 12. | Pula Község Önkormányzata  8291 Pula, Fő u.32. | 207 | 2005.05.05. | Szenger István Bálint |
| 13. | Sóly Község Önkormányzata  8193 Sóly, Kossuth L. u. 57. | 502 | 2005.05.05. | Kaptur József |
| 14. | Szentgál Község Önkormányzata  8444 Szentgál, Fő u. 11. | 2906 | 2005.05.05. | Istvánfalvi Sándor |
| 15. | Tótvázsony Község Önkormányzata  8246 Tótvázsony, Magyar u. 101. | 1400 | 2005.05.05. | Sipos Ferenc |
| 16. | Veszprém Megyei Jogú Város Önkormányzata  8200 Veszprém, Óváros tér 9. | 57.481 | 2005.05.05. | Porga Gyula |
| 17. | Veszprémfajsz Község Önkormányzata  8248 Veszprémfajsz, Fő u.57. | 253 | 2005.05.05. | Fertig József |
| 18. | Vilonya Község Önkormányzata 8194 Vilonya, Kossuth u. 18. | 652 | 2005.05.05. | Fésüs Sándor |
| 19. | Vöröstó Község Önkormányzata 8291 Vöröstó, Fő u.58. | 93 | 2005.05.05. | Rákos Margit |
| **Társulás összlakosságszáma:** | | **78.758** |  |  |

**2. melléklet**

A Társulás alaptevékenységének kormányzati funkciók szerinti besorolása:

011130 Önkormányzatok és önkormányzati hivatalok jogalkotó és általános igazgatási tevékenysége

049010 Máshova nem sorolt gazdasági ügyek

072112 Háziorvosi ügyeleti ellátás

102023 Időskorúak tartós bentlakásos ellátása

102024 Demens betegek tartós bentlakásos ellátása

102025 Időskorúak átmeneti ellátása

102026 Demens betegek átmeneti ellátása

102031 Idősek nappali ellátása

102032 Demens betegek nappali ellátása

107051 Szociális étkeztetés

107052 Házi segítségnyújtás

107053 Jelzőrendszeres házi segítségnyújtás

A Társulás államháztartási szakágazat rend szerinti besorolása:

841117 Kormányzati és önkormányzati intézmények ellátó, kisegítő szolgálatai

1. \* A lakosságszám 2016. január 1-jén [↑](#footnote-ref-1)